Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10., 105/10., 90/11.,5/12., 16/12. , 86/12., 126/12., 94/13, 152/14., 7/17., 68/18., 98/19. i 64/20.), ravnateljica Osnovne škole Miroslava Krleže, Čepin, raspisuje

**NATJEČAJ**

**za radno mjesto**

***UČITELJ/ICA GEOGRAFIJE*** – neodređeno vrijeme s punim radnim vremenom (40 sati tjedno) – 1 izvršitelj

**Mjesto rada**: OŠ Miroslava Krleže, Čepin, Kralja Zvonimira 100.

***UVJETI***:

*Prema Zakonu o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126./12., 94/13., 152/14., 7/17., 68/18-, 98/19. i 64/20.).*

*Uz opće uvjete za zasnivanje radnog odnosa potrebno je ispuniti i posebne uvjete iz članka 105. Zakona o odgoju i obrazovanju u osnovnoj i srednjoj školi.*

***ROK*** **za podnošenje prijava je** **8 dana** od dana objave natječaja na mrežnoj stranici i oglasnoj ploči Osnovne škole Miroslava Krleže, Čepin te mrežnoj stranici i oglasnoj ploči Hrvatskog zavoda za zapošljavanje.

**Prijavu je potrebno vlastoručno potpisati.**

**Uz pisanu i vlastoručno potpisanu prijavu kandidati su obvezni priložiti:**

* životopis,
* dokaz o državljanstvu
* dokaz o odgovarajućoj vrsti obrazovanja
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave natječaja).

Isprave se prilažu u neovjerenoj preslici, koje nakon završetka natječaja Škola ne vraća kandidatima. Izabrani kandidat je obvezan dostaviti Školi izvornike isprava ili ovjerene preslike od strane javnog bilježnika prije zaključivanja ugovora o radu.

U prijavi na natječaj kandidati trebaju navesti osobne podatke – ime i prezime, adresu prebivalište odnosno boravišta, naziv radnog mjesta na koje se kandidat prijavljuje.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: **OSNOVNA ŠKOLA MIROSLAVA KRLEŽE, ČEPIN, Kralja Zvonimira 100., s naznakom: „za natječaj za učitelja geografije“**.

**Nepravodobne i nepotpune prijave neće se razmatrati.**

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Na natječaj se mogu javiti osobe oba spola.

 Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima

prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19. i 84/21.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine, broj 84/21.), dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

<https://www.zakon.hr/z/2851/Zakon-o-civilnim-stradalnicima-iz-Domovinskog-rata>

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14., 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92, 57/92, 77/92, 27/93, 58/93, 2/94, 108/95, 108/96, 82/01,103/03, 148/13i 98/19.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidati koji su pravodobno dostavili potpunu prijavu sa svim prilozima i ispunjavaju uvjete natječaja, dužni su pristupiti vrednovanju kandidata sukladno Pravilniku o načinu i postupku zapošljavanja u Osnovnoj Školi Miroslava Krleže, Čepin, na [poveznici](http://os-mkrleze-cepin.skole.hr/upload/os-mkrleze-cepin/images/static3/1359/attachment/PRAVILNIK_O_NACINU_I_POSTUPKU_ZAPOSLJAVANJA_%2B.pdf). Obavijest i upute prijavljenim kandidatima za vrednovanje bit će objavljena na mrežnoj stranici Škole <http://os-mkrleze-cepin.skole.hr/skola/natjecaji/zaposljavanje> najmanje pet dana prije održavanja vrednovanja.

Kandidat koji nije pristupio vrednovanju - više se ne smatra kandidatom.

O rezultatima natječaja kandidati će biti obaviješteni na mrežnoj stranici Osnovne škole Miroslava Krleže, Čepin: <http://os-mkrleze-cepin.skole.hr/skola/natjecaji/zaposljavanje> u roku do 15 dana od dana donošenja odluke o izboru kandidata, te se dostava svim kandidatima smatra obavljenom istekom osmoga dana od dana javne objave na web stranici Škole.

Podnošenjem prijave na natječaj kandidat **daje izričitu privolu** Osnovnoj školi Miroslava Krleže, Čepin da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Natječaj je objavljen na mrežnim stranicama i oglasnim pločama OŠ Miroslava Krleže, Čepin i Hrvatskog zavoda za zapošljavanje, dana 6. listopada 2021.g. i traje do 14. listopada 2021.g.*

Čepin, 6. listopada 2021.g.

KLASA:112-01/21-01/01

URBROJ: 2158-32-01-21-1

Ravnateljica

Branka Mack Savanović